ბაუ ბათუმის საერთაშორისო უნივერსიტეტის

**სამაგისტრო თეზისის სტანდარტი**

2025

სარჩევი

[თავი I. ზოგადი დებულებები 4](#_Toc197207686)

[I. სამაგისტრო ნაშრომის მიზანი და ამოცანები 4](#_Toc197207687)

[თავი II. სამაგისტრო თეზისის შეფასებაში ჩართული პირები 4](#_Toc197207688)

[II. სამაგისტრო ნაშრომის დაცვის კომისია 4](#_Toc197207689)

[III. სამაგისტრო ნაშრომის ხელძღვანელი 4](#_Toc197207690)

[IV. სამაგისტრო ნაშრომის რეცენზენტი 5](#_Toc197207691)

[V. სკოლა 5](#_Toc197207692)

[თავი 3. კვლევის ეთიკა და აკადემიური კეთილსინდისიერება 6](#_Toc197207693)

[VI. კვლევის ეთიკა და აკადემიური კეთილსინდისიერება 6](#_Toc197207694)

[VII. ავთენტური ტექსტის რაოდენობის დადგენა 6](#_Toc197207695)

[VIII. ციტირება 6](#_Toc197207696)

[IX. პლაგიატი 7](#_Toc197207697)

[თავი IV. ხელოვნური ინტელექტის კვლევაში გამოყენების ფარგლები 7](#_Toc197207698)

[X. ხელოვნური ინტელექტის ეთიკური გამოყენების პრინციპები 8](#_Toc197207699)

[ორიგინალობა: 8](#_Toc197207700)

[გამჭვირვალობა: 8](#_Toc197207701)

[სათანადო ციტირება: 8](#_Toc197207702)

[თვითპლაგიატის თავიდან აცილება: 8](#_Toc197207703)

[ხელოვნური ინტელექტის ეთიკური გამოყენება: 8](#_Toc197207704)

[XI. ხელოვნური ინტელექტის შექმნილი ტექსტის ციტირება და პლაგიატი 8](#_Toc197207705)

[გენერირებული ტექსტის გამოყენება 8](#_Toc197207706)

[მონაცემთა ანალიზი 9](#_Toc197207707)

[XII. ხელოვნური ინტელექტის არაეთიკურად გამოყენების პრევენცია 9](#_Toc197207708)

[ცნობიერების ამაღლება: 9](#_Toc197207709)

[ანგარიშგება 9](#_Toc197207710)

[XIII. ორიგინალური/ავთენტური მუშაობის შეფასება 10](#_Toc197207711)

[თავი IV. ნაშრომის დაცვის პროცესი 10](#_Toc197207712)

[XIV. დაცვის წინასწარი მოთხოვნები: 10](#_Toc197207713)

[XV. ნაშრომის დაცვის დაგეგმვა: 10](#_Toc197207714)

[XVI. პრეზენტაცია: 11](#_Toc197207715)

[XVII. კითხვები და დისკუსია: 11](#_Toc197207716)

[XVIII. დაცვის შემდგომი პროცედურები 11](#_Toc197207717)

[XIX. ხარისხის მინიჭება: 12](#_Toc197207718)

[თავი VI. ნაშრომის შესრულებისა და გაფორმების წესი 12](#_Toc197207719)

[XX. ნაშრომის ზოგადი მოთხოვნები 12](#_Toc197207720)

[XXI. ნაშრომის სტრუქტურა და კომპონენტები 12](#_Toc197207721)

[სათაურის გვერდი (1 გვერდი) 13](#_Toc197207722)

[რეზიუმე იგივე აბსტრაქტი (1 გვერდი) 13](#_Toc197207723)

[სარჩევი (1 გვერდი) 13](#_Toc197207724)

[ცხრილებისა და გრაფიკების სია (სურვილისამებრ, 1 გვერდი) 13](#_Toc197207725)

[შესავალი (3-5 გვერდი) 13](#_Toc197207726)

[ლიტერატურის მიმოხილვა (10-20 გვერდი) 13](#_Toc197207727)

[მეთოდოლოგია (10-15 გვერდი) 14](#_Toc197207728)

[შედეგები და ანალიზი (10-15 გვერდი) 14](#_Toc197207729)

[მიგნებები (5-10 გვერდი) 14](#_Toc197207730)

[დასკვნა და რეკომენდაციები (3-5 გვერდი) 14](#_Toc197207731)

[დანართები (სურვილისამებრ, 5-20 გვერდი) 14](#_Toc197207732)

[XXII. ნაშრომის ტექსტის ფორმირების დადგენილი წესები 14](#_Toc197207733)

# თავი I. ზოგადი დებულებები

## სამაგისტრო ნაშრომის მიზანი და ამოცანები

სამაგისტრო ნაშრომის დაცვის უპირველესი მიზანია შეაფასოს სტუდენტის უნარი მის მიერ ჩატარებულ დამოუკიდებელ კვლევაზე, კრიტიკულად გააანალიზოს მონაცემები და წარმოადგინოს მათი დასკვნები. ეს პროცესი საშუალებას აძლევს სტუდენტს წარმოაჩინოს თავისი აკადემიური და პროფესიული ზრდა და დარწმუნდეს, რომ მისი ნაშრომი აკმაყოფილებს ქართული უმაღლესი განათლების მაღალ სტანდარტებს. შესაბამისად, ნაშრომის წარმატებით დაცვა გახდება მისთვის მაგისტრის აკადემიური ხარისხის მინიჭების წინაპირობა.

სამაგისტრო ნაშრომის დაცვა ხორციელდება საჯაროდ, სამაგისტრო პროგრამის დამამთავრებელი სემესტრის ბოლოში, სკოლის მიერ განსაზღვრულ დროს, სამაგისტრო კომისიის წინაშე. სხვა პირებს შეზღუდვის გარეშე შეუძლიათ დაესწრონ სამაგისტრო ნაშრომის დაცვას.

# თავი II. სამაგისტრო თეზისის შეფასებაში ჩართული პირები

## II. სამაგისტრო ნაშრომის დაცვის კომისია

სამაგისტრო ნაშრომის ობიექტური შეფასების უზრუნველსაყოფად იქმნება სამაგისტრო კომისია მინიმუმ სამ წევრის შემადგენლობით ხელძღვანელის გამოკლებით, რომელთაგან ერთი გარე მოწვეული დარგის პროფესიონალია.

სამაგისტრო ნაშრომის დაცვის კომისიის საქმიანობა ემსახურება შემდეგ მიზნებს:

1. შეაფასოს სტუდენტის უნარი კონცეპტუალიზაციის, დიზაინისა და კვლევის მნიშვნელოვანი ნაწილის განხორციელების შედეგად.
2. შეაფასოს სტუდენტის უნარი კვლევის შედეგების ეფექტური კომუნიკაციისა და მეცნიერულ კრიტიკაზე რეაგირების თვალსაზრისით.
3. შეაფასოს ნაშრომის ორიგინალურობა და აკადემიური მთლიანობა.

სამაგისტრო ნაშრომის შეფასებისას კომისია ხელმძღვანელობს შესაბამის საგანმანათლებლო პროგრამაში და სამაგისტრო თეზისის სილაბუსში დადგენილი კრიტერიუმებით.

## III. სამაგისტრო ნაშრომის ხელძღვანელი

სამაგისტრო ნაშრომის ხელმძღვანელი პასუხისმგებელია სტუდენტის ნაშრომის წარმართვაზე მთელი პროცესის განმავლობაში, სავალდებულოა უზრუნველყოს კრიტიკული უკუკავშირი და უზრუნველყოს სამუშაოს შესრულების მაღალი ხარისხი. თავის მხრივ სტუდენტიც ვალდებულია გაითვალისწინოს ნაშრომის ხელმძღვანელის არგუმენტირებული უკუკავშირი მთელი პროცესის განმავლობაში.

სამაგისტრო ნაშრომის ხელმძღვანელის არჩევა ხდება სამაგისტრო ნაშრომის სათაურის არჩევის ეტაპზე, დამამთავრებელი აკადემიური სემესტრის დასაწყისში.

ხელმძღვანელის კომპეტენცია, აკადემიური, სამეცნიერო ან/და პროფესიული გამოცდილება შესაძლებლობას უნდა აძლევდეს შესაბამისი ვიწრო მიმართულების პრობლემატიკის სწორად დანახვის, კვლევის დიზაინის შემუშავებაში მაგისტრანტის მხარდაჭერის და კვლევის უნივერსიტეტის აკადემიური სტანდარტების შესაბამისად განხორციელებისთვის.

ხელმძღვანელის შეცვლა დასაშვებია მხოლოდ ობიექტური გარემოების არსებობის შემთხვევაში, სკოლის და მაგისტრანტის თანხმობით, თუ აღნიშნული ცვლილება აუცილებელია კვლევის ვადაში, ან განსაზღვრული ხარისხით განსახორციელებლად.

## IV. სამაგისტრო ნაშრომის რეცენზენტი

სამაგისტრო ნაშრომის რეცენზენტი არის უნივერსიტეტის აკადემიური კორპუსის წარმომადგენელი ან მოწვეული პერსონალი, რომელიც კრიტიკულად აფასებს ნაშრომის აკადემიურ ხარისხს, ორიგინალურობას, შესაბამისობასა და თანმიმდევრულობას, კვლევითი პრობლემის, მიზნების, ჰიპოთეზის და კვლევითი კითხვების სიცხადეს, მეთოდოლოგიის შესაბამისობას, დასაბუთებასა და სწორად გამოყენებას, დასკვნების ვალიდურობასა და მნიშვნელობას, ასევე მათ წვლილს დარგში.

სამაგისტრო ნაშრომს ენიშნება არანაკლებ ორი რეცენზენტისა.

რეცენზენტი უკუკავშირთან ერთად, ვალდებულია გამოყოს ნაშრომის ძლიერი და გასაუმჯობესებელი მხარეები (არანაკლებ თითო-თითოს), ასევე წარმოადგინოს 3 შეკითხვა, რომელსაც მაგისტრანტმა უნდა უპასუხოს სამაგისტრო ნაშრომის დაცვაზე.

## V. სკოლა

სამაგისტრო სკოლა ხელმძღვანელის შემდეგ უზრუნველყოფს თეზისის ნაშრომის დამატებით შეფასებას აკადემიური წერის ხარისხზე, უნივერსიტეტის მიერ დადგენილი სტანდარტთან შესაბამისობაზე, აფასებს ფიგურების, ცხრილებისა და დანართების სიცხადეს, ციტირებასა და წყაროების მითითებაში აუცილებელი ფორმატის დაცვას, ასევე ახორციელებს ნაშრომის აკადემიური მთლიანობის შეფასებას, პლაგიარიზმისა და აკადემიური პატიოსნების დარღვევის არარსებობის შეფასების გზით.

# თავი 3. კვლევის ეთიკა და აკადემიური კეთილსინდისიერება

## VI. კვლევის ეთიკა და აკადემიური კეთილსინდისიერება

სტუდენტმა უნდა დაიცვას აკადემიური კეთილსინდისიერება მთელი კვლევის პროცესში. ყველა წყარო სათანადოდ უნდა იყოს ციტირებული, რადგან ნებისმიერი ფორმის პლაგიატი გამოიწვევს სამაგისტრო ნაშრომის უარყოფას და აკადემიურ სანქციებს.

სტუდენტის მიერ შესრულებული ნაშრომი უნდა იყოს წარმოადგენდეს სტუდენტის ორიგინალურ შემოქმედებას. არაორიგინალური ტექსტის დასაშვები ფარგლები და გამოყენების წესი განისაზღვრება ამ სტანდარტით. ნებისმიერი სახის პლაგიატი (მათ შორის თვითპლაგიატი) კატეგორიულად აკრძალულია და შესაძლებელია გახდეს სტუდენტის როგორც აკადემიური, ასევე დისციპლინარული პასუხისმგებლობის საფუძველი.

## VII. ავთენტური ტექსტის რაოდენობის დადგენა

**Turnitin**: უნივერსიტეტი მოითხოვს, რომ ყველა ნაშრომი შეფასდეს Turnitin-ის პლაგიატის აღმოჩენის პროგრამული უზრუნველყოფის საშუალებით.

Turnitin-ის წარდგენა: ყველა სამაგისტრო ნაშრომი უნდა იყოს შემოწმებული Turnitin-ის პლაგიატის აღმოჩენის ხელსაწყოს მეშვეობით ორიგინალობის უზრუნველსაყოფად. თეზისთან ერთად უნდა იყოს წარმოდგენილი Turnitin ანგარიში.

TurnitIn-ის მონაცემებით, ტექსტის მსგავსების მაქსიმალური დასაშვები რაოდენობა შეადგენს 20%-ს. სტუდენტის არგუმენტაციით და ხელმძღვანელის დასტურით, დასაშვებია კონკრეტული თემის თავისებურებიდან გამომდინარე, მსგავსი ტექსტის ზღვრული მოცულობის გაზრდა, მაგრამ არა უმეტეს 2%-ით.

მსგავსების მაქსიმალურ დასაშვები ოდენობის გადაჭარბების შემთხვევაში, სტუდენტს ეძლევა წინადადება გადაამუშავოს თეზისის ტექსტის პროექტი. იმ შემთხვევაში, თუ გადამუშავებული ტექსტი არ აკმაყოფილებს ამ მუხლით დადგენილ მაქსიმალურად დასაშვები მსგავსი ტექსტის რაოდენობას, აღნიშნული ნაშრომი არ დაიშვება დაცვაზე.

სტუდენტის მიერ ნაშრომის მსგავსი (არაავთენტური) ტექსტის შეცვლა, ციტირების და წყაროების გამოყენების წესების დარღვევით, იმ მიზნით რათა შეცდომაში შეყვანილი იქნეს ტექსტის აუთენტურობის დამდგენი, შესაძლებელია ჩაითვალოს პლაგიატად.

## VIII. ციტირება

სათანადო ციტირება: ნაშრომში გამოყენებული ყველა წყარო სათანადოდ უნდა იყოს ციტირებული, რათა თავიდან იქნას აცილებული პლაგიატი. ციტირება უნდა შეეხოს პირდაპირ ციტატებს, პერიფრაზებს და იდეებს, რომლებიც არ ეკუთვნის სტუდენტს.

ლიტერატურის, სამეცნიერო სტატიების, ვებგვერდების და სხვა წყაროების ციტირება უნდა განხორციელდეს APA სტილის შესაბამისად.

ციტირების გაფორმების წესის დარღვევა არის ნაშრომის კომისიისთვის ჩაბარებაზე უარის თქმის საფუძველი. სტუდენტმა უნდა გამოასწოროს ციტირება სკოლის მიერ ამისათვის განსაზღვრულ ვადაში.

თუ ნაშრომში გამოყენებული ცხრილები ან ფიგურები ნასესხებია სხვა წყაროებიდან, უნდა იყოს უზრუნველყოფილი მათი სათანადო ციტირება თითოეული ცხრილის ან ფიგურის ქვემოთ APA ფორმატში.

წყაროს ციტირების გარეშე ნაშრომში პირდაპირ ან პერეფრაზის ფორმით გამოყენება, შესაძლებელია შეფასდეს როგორც პლაგიატი.

## IX. პლაგიატი

პლაგიატი გულისხმობს სხვისი ნამუშევრების, იდეების ან გამონათქვამების გამოყენებას სათანადო წესის გარეშე. ეს მოიცავს:

ტექსტის პირდაპირი კოპირება ბრჭყალებისა და ციტირების გარეშე.

სხვისი იდეების ან ნაწარმოების პერიფრაზირება ციტირების გარეშე.

ხელოვნური ინტელექტის მიერ გენერირებული შინაარსის ან გარე წყაროების გ ამოყენება სათანადო ციტირებისა და აღიარების გარეშე.

საკუთარი წარსული ნამუშევრის ხელახლა გამოყენება (თვითპლაგიატი) სათანადო ციტირების გარეშე.

პლაგიატი: პლაგიატის ნებისმიერი შემთხვევა (მათ შორის თვითპლაგიატი) გამოიწვევს ნაშრომის უარყოფას, აკადემიურ და დისციპლინარულ სანქციებს.

# თავი IV. ხელოვნური ინტელექტის კვლევაში გამოყენების ფარგლები

ხელოვნური ინტელექტის (AI) ინტეგრაცია აკადემიურ კვლევებში, მათ შორის სამაგისტრო ნაშრომში, სულ უფრო გავრცელებული ხდება. ხელოვნური ინტელექტის ინსტრუმენტებს შეუძლიათ დაეხმარონ სტუდენტს ნაშრომის წერის დროს სხვადასხვა ასპექტში, როგორიცაა ლიტერატურის მიმოხილვა, მონაცემთა ანალიზი, აკადემიური წერა და ფორმატირება. თუმცა, მნიშნელოვანია კვლევის დაწყებამდე და მისი განხორციელების ყველა ეტაპზე მაგისტრანტებმა გააცნობიერონ, თუ როგორ გამოიყენონ AI პასუხისმგებლობით, რათა უზრუნველყონ კვლევისა და წერის პროცესი ეთიკური პრინციპების - მათ შორის ნაშრომის ორიგინალობის, და სხვათა ნამუშევრის პატივისცემით გამოყენების - დაცვა პლაგიატის გარეშე.

## X. ხელოვნური ინტელექტის ეთიკური გამოყენების პრინციპები

### ორიგინალობა:

ძირითადი იდეები, არგუმენტები და ანალიზი უნდა იყოს ორიგინალური. ხელოვნური ინტელექტის ინსტრუმენტები მხოლოდ სტუდენტის ორიგინალურ მუშაობას უნდა უჭერდეს მხარს და არ შეცვალოს მისი ინტელექტუალური ძალისხმევა.

### გამჭვირვალობა:

სტუდენტმა გამჭვირვალედ და ცხადად უნდა ისაუბროს AI ინსტრუმენტების გამოყენების შესახებ. აღიაროს მათი წვლილი მეთოდოლოგიის და ლიტერატურის მიმოხილვის ნაწილში.

### სათანადო ციტირება:

ინფორმაციის ყველა გარე წყარო, მათ შორის ხელოვნური ინტელექტის მიერ გენერირებული შინაარსი ან მონაცემები, სათანადოდ უნდა იყოს ციტირებული ციტირების შესაბამისი სტილის გამოყენებით. ყოველთვის საჭიროა ხელოვნური ინტელექტის მიერ გენერირებული შინაარსის ან მონაცემთა ანალიზის წყაროს მითითება.

### თვითპლაგიატის თავიდან აცილება:

სტუდენტი უნდა მოერიდოს ადრე გამოყენებული ნაშრომის ახალ კვლევად წარდგენას, ან მის გადამუშავებას AI-ის დახმარებით.

### ხელოვნური ინტელექტის ეთიკური გამოყენება:

AI ინსტრუმენტებს შეუძლიათ გაამარტივონ კვლევისა და წერის პროცესი, მაგრამ ისინი უნდა იქნას გამოყენებული ეთიკურად. არ უნდა მოხდეს ხელოვნური ინტელექტის გამოყენება პლაგიატისთვის ან სამუშაოს წარმოდგენისთვის რომელიც არ არის სტუდენტის ინტელექტუალური საკუთრება.

## XI. ხელოვნური ინტელექტის შექმნილი ტექსტის ციტირება და პლაგიატი

ხელოვნური ინტელექტის მიერ გენერირებული შინაარსის, მონაცემების ან ცნებების გამოყენებისას, რომლებიც არ არის სტუდენტის ორიგინალური ნამუშევარი, გამოიყენება ციტირების იგივე პრინციპი, როგორც სხვა ავტორების ნამუშევართან მიმართებით.

AI-ით გენერირებული ნებისმიერი კონტენტი სწორად უნდა იყოს ციტირებული, თუნდაც იდეები ორიგინალური იყოს AI ინსტრუმენტისთვის.

### გენერირებული ტექსტის გამოყენება

მომხმარებლის მიერ შექმნილი მინიშნების (prompt) საფუძველზე ვრცელი ენობრივი მოდელების (ChatGPT, Jasper, Gemini, Grok, Deepseek, Perplexity და სხვა.) მიერ გენერირებული ტექსტის გამოყენება რეკომენდირებულია იდეების შეგროვების, შეფასების, ანალიზის მიზნით.

ვინაიდან ხელოვნური ინტელექტის მიერ გენერირებული შინაარსი შეიძლება ჩაითვალოს AI ინსტრუმენტის „ნამუშევრად“, სათანადო ციტირება აუცილებელია გენერაციული ტექსტის მიმართ.

მაგალითი: ციტატა ხელოვნური ინტელექტის მიერ გენერირებული კონტენტისთვის:

OpenAI. (2023). ChatGPT (GPT-4) [Large Language Model]. https://chat.openai.com/

თეზისის ტექსტში AI-ზე დაყრდნობა, სათანადო მითითების გარეშე, სტუდენტის ნაშრომის გადახედვის გარეშე გაუქმებისა და პლაგიატად იდენტიფიცირების საფუძველი შეიძლება გახდეს.

### მონაცემთა ანალიზი

მონაცემთა „გაწმენდაში“, ანალიზსა და ვიზუალიზაციაში AI ინსტრუმენტების გამოყენების დროს, სტუდენტმა უნდა უზრუნველყოს, რომ ყველა მონაცემი და შედეგი ორიგინალური იყოს თავისი კვლევისთვის. მეთოდები, რომლებსაც გამოიყენებს მონაცემთა AI მეშვეობით ანალიზისთვის, უნდა იყოს ახსნილი დეტალურად, ასევე, უნდა აღიწეროს გამოყენებული AI ინსტრუმენტი.

მონაცემთა ანალიზისთვის გამოყენებული AI ინსტრუმენტი შესაძლებელია აღიწეროს შემდეგნაირად: IBM კორპორაცია. (2022). IBM Watson Analytics (ვერსია 5.3) [პროგრამული უზრუნველყოფა]. <https://www.ibm.com/watson>

## XII. ხელოვნური ინტელექტის არაეთიკურად გამოყენების პრევენცია

უნივერსიტეტის მხრიდან სამაგისტრო ნაშრომში ხელოვნური ინტელექტის არაეთიკური გამოყენების პრევენციას, კონტროლსა და გამოვლენას უნივერსიტეტის ახორციელებს შემდეგი პრაქტიკების გამოყენებით:

### ცნობიერების ამაღლება:

სტუდენტები ინფორმირებული არიან AI გამოყენების მართებული და არამართებული ფარგლების შესახებ:

წინამდებარე სტანდარტით

სილაბუსის აკადემიური პატიოსნების სტანდარტით

სამეცნიერო წერის კურსში ამ საკითხთა შესწავლით.

### ანგარიშგება

სტუდენტს სამაგისტრო თეზისზე განხორციელებული კვლევის ფარგლებში მოეთხოვება კვლევის გეგმის შესაბამისად, კვლევის დღიურის წარმოება და პროგრესის ანგარიშის წარმოდგენა. პროგრესის ანგარიშის შემფასებლისთვის დამატებით ინფორმაციის წყაროს წარმოადგენს, რამდენად დამოუკიდებლად განხორციელდა კვლევითი აქტივობა.

მაგისტრანტი, მოთხოვნის შემთხვევაში ასევე იღებს ვალდებულებას წარმოადგინოს კვლევის პირველადი ინფორმაცია, რაც დამატებით მისი მოპოვების და დამუშავების ვალიდურობისა და ეთიკურობის შეფასების წყაროს წარმოადგენს.

## XIII. ორიგინალური/ავთენტური მუშაობის შეფასება

სტუდენტს, ციტირების გარეშე გენერაციული ტექსტის გამოყენების ვარაუდის შემთხვევაში, დაესმევა განმავრცობელი შეკითხვები, მაგალითად გამოყენებული წყაროების შინაარსის შესახებ. სტუდენტმა უნდა აღწეროს წყაროს შინაარსი იმაზე ვრცელი ფორმით, ვიდრე ეს სამაგისტრო თეზისში არის მითითებული.

სტუდენტს შეიძლება მოეთხოვოს მიგნებების, რეკომენდაციებისა და ნაშრომის თემასთან დაკავშირებული სხვა საკითხის განვრცობა ნაშრომში მოცემული ინფორმაციას მიღმა.

კვლევის მეთოდოლოგიაზე, წყაროების შინაარსზე, შერჩევის ადექვატურობაზე სანდო განმარტების არარსებობა, ასევე სტუდენტის მიერ კვლევის მონაცემთა ვალიდურობის დასაბუთების შეუძლებლობა, შესაძლებელია გახდეს მის მიმართ პლაგიატისთვის განსაზღვრული სანქციების დაკისრების საფუძველი.

# თავი IV. ნაშრომის დაცვის პროცესი

## XIV. დაცვის წინასწარი მოთხოვნები:

სტუდენტმა ნაშრომი უნდა წარადგინოს სამაგისტრო კომიტეტში დაცვის თარიღამდე ორი კვირით ადრე. ეს კომიტეტის წევრებს აძლევს ადეკვატურ დროს ნაშრომის განხილვისა და გამოხმაურების თვალსაზრისით.

Turnitin ანგარიში: სტუდენტმა დაცვამდე უნდა წარადგინოს Turnitin-ში შემოწმების შედეგად პლაგიატის ანგარიში ნაშრომთან ერთად, რათა დაამტკიცოს აკადემიური პატიოსნება.

რეცენზენტის უკუკავშირი: რეცენზენტი განიხილავს ნაშრომს და უგზავნის წერილობით შეფასებას სტუდენტს და ნაშრომის ხელმძღვანელს წინასწარ დადგენილი ფორმის მიხედვით. თუ საჭიროა მნიშვნელოვანი გადახედვა და ცვლილებები, სტუდენტს შეიძლება მოეთხოვოს დაცვის თარიღის გადადება. რეცენზენტს ნაშრომი შესაფასებლად უნდა გაეგზავნოს არა უგვიანეს დაცვამდე 3 კვირით ადრე, რათა სტუდენტს ჰქონდეს ადეკვატური დრო მცირე გადაცდომების აღმოსაფხვრელად.

## XV. ნაშრომის დაცვის დაგეგმვა:

დაცვის თარიღი უნდა ეცნობოს სტუდენტს და კომისიას შემოთავაზებულ თარიღამდე მინიმუმ ერთი თვით ადრე.

სტუდენტმა დასრულებული ნაშრომი კომისიის ყველა წევრს უნდა გაუზიაროს დაგეგმილ დაცვამდე მინიმუმ ორი კვირით ადრე.

## XVI. პრეზენტაცია:

სტუდენტს ექნება 30-45 წუთი ნაშრომის წარსადგენად, რომელიც მოიცავს კვლევის საკითხს, მეთოდოლოგიას, დასკვნებსა და მიგნებებს.

პრეზენტაცია უნდა იყოს მკაფიო, ლაკონური და კარგად სტრუქტურირებული. ვიზუალური საშუალებები, როგორიცაა PowerPoint სლაიდები, შეიძლება გამოყენებულ იქნას პრეზენტაციის გასაუმჯობესებლად.

**კომისიამ ყურადღება უნდა მიაქციოს შემდეგ ძირითად ასპექტებს:**

* საკვლევი კითხვისა და ჰიპოთეზის სიცხადე.
* კვლევის მეთოდოლოგიისა და მონაცემთა ანალიზის ადეკვატურობა
* აღმოჩენების სიძლიერე და ორიგინალობა.
* დასკვნებისა და რეკომენდაციების შესაბამისობა.

## XVII. კითხვები და დისკუსია:

პრეზენტაციის შემდეგ კომისია ჩაატარებს დისკუსიას და კომისიის წევრებს საშუალება ექნებათ დასვან კითხვები, რომლებიც ყურადღებას გაამახვილებს კვლევის პროცესზე, დასკვნებზე და სტუდენტის უნარზე, გაამართლოს თავისი მიდგომა.

სტუდენტმა უნდა აჩვენოს კრიტიკული აზროვნება და უნარი დაიცვას თავისი კვლევის გადაწყვეტილებები, ასევე უპასუხოს კონსტრუქციულ კრიტიკას.

## XVIII. დაცვის შემდგომი პროცედურები

დადებითი შეფასების შემთხვევაში, სტუდენტს ენიჭება შესაბამისი შეფასება, სამაგისტრო ნაშრომის სილაბუსის შესაბამისად.

Fx შეფასების მიღების შემთხვევაში სტუდენტმა უნდა გადაამუშავოს სამაგისტრო ნაშრომი და წარმოადგინოს იგი შემდეგ აკადემიურ სემესტრში.

F შეფასების მიღების შემთხვევაში, სტუდენტი კარგავს ამავე ნაშრომის წარმოდგენის უფლებას

შეფასებასთან ერთად, კომისია განუმარტავს სტუდენტს, რომელ კომპონენტში განხორციელდა მისი შეფასება შესაბამისი მაჩვენებლით.

სტუდენტი უფლებამოსილია წარმოადგინოს დასაბუთებული სააპელაციო საჩივარი, კომისიის უკუკავშირის გათვალისწინებით შეფასების გამოცხადებიდან 3 დღის ვადაში. სკოლა იხილავს სტუდენტის საჩივარს და გამოაქვს დასაბუთებული გადაწყვეტილება 7 დღის ვადაში.

## XIX. ხარისხის მინიჭება:

დაცვის წარმატებით დასრულების და დასკვნითი ნაშრომის წარდგენის შემთხვევაში სტუდენტს მიენიჭება მაგისტრის ხარისხი.

# თავი VI. ნაშრომის შესრულებისა და გაფორმების წესი

## XX. ნაშრომის ზოგადი მოთხოვნები

სამაგისტრო ნაშრომი არის ვრცელი კვლევითი პროექტი, რომელიც აჩვენებს სტუდენტის აკადემიურ შესაძლებლობებს, კვლევის უნარებს და წვლილს პროფესიულ სფეროში.

ნაშრომი უნდა იყოს ორიგინალური, კარგად სტრუქტურირებული და გაფორმებული დადგენილი სტანდარტის შესაბამისად.

ნაშრომი წარმოდგენილი უნდა იყოს როგორც ელექტრონულად, ასევე ბეჭდური სახით.

## XXI. ნაშრომის სტრუქტურა და კომპონენტები

სამაგისტრო ნაშრომი ამ თანმიმდევრობით უნდა შეიცავდეს შემდეგ კომპონენტებს:

თავცფურცელი / სათაურის გვერდი - 1 გვერდი

რეზიუმე / აბსტრაქტი ქართულად - 1 გვერდი

რეზიუმე / აბსტრაქტი ინგლისურად - 1 გვერდი

სარჩევი - 1 გვერდი

[ცხრილებისა და გრაფიკების სია - 1 გვერდი]

შესავალი (3-5 გვერდი)

ლიტერატურის მიმოხილვა (10-20 გვერდი)

მეთოდოლოგია (10-15 გვერდი)

შედეგები და ანალიზი (10-15 გვერდი)

მიგნებები (5-10 გვერდი)

დასკვნები და რეკომენდაციები (3-5 გვერდი)

[დანართები 5-20 გვერდი]

### სათაურის გვერდი (1 გვერდი)

სათაურის გვერდი უნდა შეიცავდეს:

ნაშრომის სათაური: ქართულად და ინგლისურად

სტუდენტის სახელი, გვარი

უნივერსიტეტის დასახელება: დაწესებულების სრული დასახელება.

დეპარტამენტი/ფაკულტეტი: ძირითადი საგანმანათლებლო ერთეული, რომლის ფარგლებშიც წარდგენილია ნაშრომი.

ხარისხი: მოსალოდნელი ხარისხი (მომზადებულია [ხარისხის სახელი] მაგისტრის ხარისხის მოსაპოვებლად)

ნაშრომის ხელმძღვანელი: სახელი, გვარი

წარდგენის თარიღი: წარდგენის რიცხვი, თვე და წელი.

### რეზიუმე, იგივე აბსტრაქტი (1 გვერდი ქართული, 1 გვერდი ინგლისური)

კვლევის მოკლე რეზიუმე (დაახლოებით 200-300 სიტყვა), მათ შორის, პრობლემის ფორმულირება, კვლევის მიზნები, მეთოდოლოგია, ძირითადი მიგნებები და დასკვნები. რეზიუმე უნდა იყოს დაწერილი მკაფიოდ, ნათლად და გასაგებად, რთული ტერმინოლოგიის გარეშე. ნაშრომის რეზიუმე წარმოდგენილი უნდა იყოს ქართულ და ინგლისურ ენებზე.

### სარჩევი (1 გვერდი)

ნაშრომის ყველა თავის, განყოფილებისა თუ ქვეგანყოფილების სია, შესაბამისი გვერდის ნომრებთან ერთად.

### ცხრილებისა და გრაფიკების სია (სურვილისამებრ, 1 გვერდი)

ნაშრომში გამოყენებული ყველა გრაფიკისა და ფიგურის სია, მათი სათაურებისა და გვერდის ნომრების ჩათვლით.

### შესავალი (3-5 გვერდი)

საკვლევი პრობლემის გაცნობა, კვლევის მიზნები, კვლევის მნიშვნელობა და ნაშრომის სტრუქტურა. შესავალმა უნდა განსაზღვროს კონტექსტი და უზრუნველყოს კვლევის მიმოხილვა.

### ლიტერატურის მიმოხილვა (10-20 გვერდი)

ნაშრომის თემასთან დაკავშირებული არსებული კვლევებისა და თეორიის ყოვლისმომცველი მიმოხილვა. ამ ნაწილმა უნდა აჩვენოს სტუდენტის მიერ ძირითადი ცნებების გაგება და არსებული კვლევების ხარვეზების იდენტიფიცირება. ლიტერატურის მიმოხილვა ასევე უნდა ასახავდეს თეორიულ ჩარჩოს, რომელიც წარმართავს კვლევას.

ნაშრომში მოყვანილი ყველა წყაროს სრული სია, APA მე-7 გამოცემის სტილის მიხედვით. თითოეული წყარო სწორად უნდა იყოს მითითებული APA წესების მიხედვით.

### მეთოდოლოგია (10-15 გვერდი)

კვლევის დიზაინის დეტალური ახსნა, მათ შორის საკვლევი კითხვა, ჰიპოთეზა (თუ ეს შესაძლებელია), მონაცემთა შეგროვების მეთოდები, ანალიზის ტექნიკა და ეთიკური მოსაზრებები. მონაცემთა შეგროვების ინსტრუმენტები და კვლევის ჩასატარებლად გამოყენებული პროცედურები.

### შედეგები და ანალიზი (10-15 გვერდი)

კვლევის შედეგების პრეზენტაცია ცხრილების, გრაფიკების და სქემების ჩათვლით (ასეთის არსებობის შემთხვევაში).

ამ ნაწილმა უნდა გააანალიზოს მონაცემები კვლევის კითხვებთან და ჰიპოთეზებთან (თუ ეს შესაძლებელია), შესაბამისი სტატისტიკური მეთოდების ან თვისებრივი ანალიზის ტექნიკის გამოყენებით.

### მიგნებები (5-10 გვერდი)

კვლევის შედეგების ინტერპრეტაცია, მათი დაკავშირება ლიტერატურის მიმოხილვაში განხილულ არსებულ ლიტერატურასთან.

განიხილეთ დასკვნების შედეგები, კვლევის შეზღუდვები და მომავალი კვლევის შესაძლო გზები.

### დასკვნა და რეკომენდაციები (3-5 გვერდი)

ძირითადი დასკვნების შეჯამება, კვლევის შედეგად მიღებული დასკვნები და პრაქტიკული ან პოლიტიკის რეკომენდაციები (თუ ეს შესაძლებელია). ამ ნაწილში ასევე მოკლედ უნდა განიხილებოდეს კვლევის წვლილი დარგში და მისი უფრო ფართო გავლენა.

### დანართები (სურვილისამებრ, 5-20 გვერდი)

ნებისმიერი დამატებითი მასალა, როგორიცაა ნედლი მონაცემები, ინტერვიუს ჩანაწერები, გამოკითხვის ინსტრუმენტები ან დამატებითი დიაგრამები, რომელიც მხარს უჭერს კვლევას, მაგრამ არ შედის თეზისის ძირითად ნაწილში.

## XXII. ნაშრომის ტექსტის ფორმირების დადგენილი წესები

ნაშრომის მოცულობა უნდა იყოს მინიმუმ 40 და მაქსიმუმ 70 გვერდი დანართების სათაურის, აბსტრაქტის და სარჩევის გამოკლებით.

**გვერდის ზომა:** A4 (210 x 297 მმ)

**მინდვრები:** 1 ინჩი (2,54 სმ) ყველა მხრიდან (ზედა, ქვედა, მარცხნივ, მარჯვნივ)

**შრიფტი:** Times New Roman, 11-პუნქტიანი შრიფტი ძირითადი ტექსტისთვის

**სათაურები**: 12-პუნქტიანი Times New Roman სათაურებისთვის, ქვესათაურებისთვის

**სტრიქონების დაშორება:** 1,5 ინტერვალი მთელ ნაშრომში, გარდა სათაურის გვერდისა, ცნობარისა, დანართებისა და ბლოკის ციტატებისა, რომლებშიც ინტერვალი ერთია.

**აბზაცები:** თითოეული აბზაცის პირველი სტრიქონი უნდა იყოს შეჭრილი 0,5 ინჩით (1,27 სმ). არ უნდა იყოს დამატებითი სივრცე აბზაცებს შორის.

გვერდის ნომრები უნდა იყოს მოცემული გვერდის ზედა მარჯვენა კუთხეში და იწყებოდეს შესავალი ნაწილიდან, სათაურის გვერდის, აბსტრაქტის და სარჩევის გამოკლებით.

ნაშრომის თითოეული ნაწილი უნდა შეესაბამებოდეს ზემოთ მოცემულ სტრუქტურაში მითითებულ გვერდების დიაპაზონს. მაგალითად, ლიტერატურის მიმოხილვა შეიძლება იყოს 15-30 გვერდი, ხოლო მეთოდოლოგია ზოგადად 10-15 გვერდიანი.

**ციტირება**

წყაროები მითითებული უნდა იყოს ანბანური თანმიმდევრობით პირველი ავტორის გვარის მიხედვით.

**წიგნები:**

ავტორ(ებ)ი. (წელი). წიგნის სათაური (გამოცემა, თუ ეს შესაძლებელია). გამომცემელი.

მაგალითად: სმიტი, ჯ. (2020). კვლევის მეთოდები განათლებაში. ოქსფორდის უნივერსიტეტის გამომცემლობა.

**ჟურნალის სტატიები:**

ავტორ(ებ)ი. (წელი). სტატიის სათაური. ჟურნალის სათაური, ტომი (გამოცემა), გვერდის დიაპაზონი. https://doi.org/xxxx

მაგალითი: Brown, L., & Green, K. (2021). სოციალური მედიის გავლენა სტუდენტთა ჩართულობაზე. ჟურნალი განათლების კვლევის, 34 (2), 145-160. https://doi.org/10.1234/abcd5678

**ვებსაიტები:**

ავტორ(ებ)ი. (წელი, თვე დღე). ვებგვერდის სათაური. საიტის სახელი. URL

მაგალითი: Johnson, M. (2021, 1 აპრილი). აკადემიური პლაგიატის გაგება. აკადემიური მთლიანობის ვებსაიტი. https://www.academicintegrity.com

**მოხსენებები და კონფერენციის ნაშრომები:**

ავტორ(ებ)ი. (წელი). მოხსენების ან ნაშრომის სათაური (მოხსენების ნომერი ან კონფერენციის მოხსენება No.). გამომცემლის ან კონფერენციის სახელი. DOI ან URL (თუ შესაძლებელია)

მაგალითი: Harris, L. (2019). წლიური ანგარიში მოსწავლეთა მუშაობის შესახებ. ეროვნული განათლების ინსტიტუტი. <https://www.educationreport.org>

**ხელოვნური ინტელექტის მიერ გენერირებული ტექსტი**

მაგალითი: OpenAI. (2023). ChatGPT (GPT-4) [Large Language Model]. https://chat.openai.com/

**ხელოვნური ინტელექტის მიერ დამუშავებული მონაცემები:**

IBM კორპორაცია. (2022). IBM Watson Analytics (ვერსია 5.3) [პროგრამული უზრუნველყოფა]. https://www.ibm.com/watson

**ცხრილები:**

თითოეული ცხრილი უნდა იყოს დანომრილი (მაგ., ცხრილი 1, ცხრილი 2), ცხრილის ზემოთ განთავსებული მკაფიო სათაურით. ცხრილები უნდა იყოს წარმოდგენილი კომპაქტურ ფორმატში და არ უნდა აღემატებოდეს გვერდის მინდვრებს.

**ფიგურები:**

ფიგურები (გრაფიკები, დიაგრამები, სურათები) უნდა იყოს დანომრილი თანმიმდევრულად (მაგ., ნახატი 1, სურათი 2), სათაური და წარწერა მოთავსებული ფიგურის ქვემოთ.